open-index/open-wikipedia-markdown huggingface dataset:
Jamie Foxx

**Eric Marlon Bishop**, mas conoixiu por o suyo nombre artistico de **Jamie Foxx**, ye un actor y cantaire de *[[rhythm and blues]]* estausunidense, naixiu o 13 d'aviento de 1967 de Terrell (Texas).

## Premios
Jamie Foxx recibió un premio Oscar a lo Millor Actor en 2004 por o suyo papel como *[[Ray Charles]]* en a cinta *[[Ray (cinta)|Ray]]*, de Taylor Hackford (estió o tercer actor de raza negra en recibir iste premio, dimpués de Sidney Poitier y Denzel Washington). Por ista cinta recibió amás un Premio BAFTA a o Millor Actor (2005) y un Globo d'Oro a o Millor Actor de Musical u Comedia (2005).

## Discografía
* 1994: *Peep This*.
* 2005: *Unpredictable*.
* 2008: *Intuition*.
* 2010: *Body*.

## Filmografía
* 1992: *[[Toys]]* (en o papel de *Baker*).
* 1996: *[[The Truth About Cats & Dogs]]* (en o papel d**Ed'').
* [[1996]]: ''[[The Great White Hype]]'' (en o papel de ''Hassan El Ruk'n'').
* [[1997]]: ''[[Booty Call]]'' (en o papel de ''Bunz'').
* [[1998]]: ''[[The Players Club]]'' (en o papel de ''Blue'').
* [[1999]]: ''[[Held Up]]'' (en o papel de ''Michael'').
* [[1999]]: ''[[Any Given Sunday]]'' (en o papel de ''Willie Beamen'').
* [[2000]]: ''[[Bait (cinta)|Bait]]'' (en o papel d**Alvin Sanders*).
* [[2001]]: *Date from Heaven*.
* [[2001]]: *Ali* (en o papel de *Drew 'Bundini' Brown*).
* [[2003]]: *Shade* (en o papel de *Larry Jennings*).
* [[2004]]: *Breakin' All the Rules* (en o papel de *Quincy Watson*).
* [[2004]]: *Collateral* (en o papel de *Max*).
* [[2004]]: *Ray* (en o papel de *Ray Charles*).
* [[2004]]: ** (en o papel de *Tookie*).
* [[2005]]: *Stealth* (en o papel d'o *tenient Henry Purcell*).
* [[2005]]: *Jarhead* (en o papel d'o *Staff Sgt. Sykes*).
* [[2006]]: *Miami Vice* (en o papel de *Ricardo Tubbs*).
* [[2006]]: *Dreamgirls* (en o papel de *Curtis Taylor, Jr.*).
* [[2007]]: *The Kingdom* (en o papel de *Ronald Fleury*).
* [[2009]]: *The Soloist* (en o papel de *Nathaniel Ayers*).
* [[2009]]: *Law Abiding Citizen* (en o papel de *Nick Rice*).
* [[2010]]: *Valentine's Day* (en o papel de *Kelvin Briggs'').

## Se veiga tamién
* Cintas interpretadas por Jamie Foxx.

## Vinclos externos

*  Jamie Foxx en Internet Movie Database.
*  Pachina web oficial.
Barack Obama

**Barack Hussein Obama II** (pronunciato en anglés ), naixito lo 4 d'agosto de 1961 en Honolulu (Hawaii). Miembro d'o Partiu Democrata y senador junior por Illinois dende o 3 de chinero de 2005 dica o 16 de noviembre de 2008, estió el 44° president d'os Estaus Unius dimpués d'haber ganau as eleccions presidencials estausunidenses celebratas o 4 de noviembre de 2008, encara que fue formalment esleito como President d'os Estaus Unius por o colechio electoral surtiu d'ixas eleccions en aviento de 2008. Barack Obama prenió oficialment o suyo cargo como 44eno President d'os Estaus Unius o 20 de chinero de 2009.

Obama ye o primer afro-americano en estar esleito president d'os Estaus Unius, y tamién estió o primero en estar nominau candidato a iste cargo por un d'os grans partius politicos d'iste país. Graduato por a Universidat de Columbia y a Escuela de Dreito de Harvard, a on a mas estió president d'a *[[Harvard Law Review]]*, publicación sobre leis d'a Universidat, Obama treballó como organizador comunitario y como avogau en Dreito Civil antis d'estar esleito como senador por Illinois entre 1997 y 2004. Estió profesor de Dreito Constitucional en a Escuela de Dreito d'a Universidat de Chicago entre os anyos 1992 y 2004. Dimpués de no obtener un puesto en a Cambra de Representants d'os Estaus Unius en l'anyo 2000, prencipió una campanya ta estar senador en chinero de 2003. Fue esleito a la fin como senador en noviembre de 2004 con un 70% d'os votos.

Obama anunció a suya campanya ta las eleccions chenerals en febrero de 2007, y fue nominau oficialment en a Convención Democrata de 2008. Concorrió a las eleccions con Joe Biden como candidato a vicepresident. Os candidatos d'o Partiu Republicano estioron John McCain (ta President) y Sarah Palin (ta vicepresidenta).

O 6 de noviembre de 2012 redotó en as eleccions presidencials a o canditato d'o Partiu Republicano Mitt Romney, estando asinas esleíto ta un nuevo periodo presidencial de cuatre anyadas a contar dende chinero de 2013. que terminó en chinero de 2017 con a toma de posesión d'o suyo sucesor Donald Trump.

## Vinclos externos

## Referencias
Adrien Brody

**Adrien Nicholas Brody** ye un actor estausunidense d'orichen chudieu, naixiu lo 14 d'abril de 1973 en Woodhaven (Queens, Nueva York, estau de Nueva York).

## Premios
Adrien Brody recibió un premio Oscar a lo Millor Actor en 2002 por o suyo papel en a cinta *[[The Pianist (cinta de 2002)|The Pianist]]*, de Roman Polanski. Por ista cinta recibió amás un Premio César a o Millor Actor (en 2003).

## Se veiga tamién
* Cintas interpretadas por Adrien Brody.

## Vinclos externos

*  Adrien Brody en Internet Movie Database.
Forest Whitaker

**Forest Steven Whitaker**, con nombre artistico de **Forest Whitaker**, ye un actor, director y productor cinematografico estausunidense, naixiu lo 15 de chulio de 1961 de Longview (Texas).

## Premios
Forest Whitaker recibió un premio Oscar a o Millor Actor en 2006 por o suyo papel en a cinta *[[The Last King of Scotland (cinta)|The Last King of Scotland]]*, de Kevin Macdonald (o cuatreno actor de raza negra en recibir-lo, dimpués de Sidney Poitier, Denzel Washington y Jamie Foxx). Por ista cinta recibió amás un Premio BAFTA a o Millor Actor (2007) y un Globo d'Oro a o Millor Actor Dramatico (2006).

En 1988 recibió un Premio a o Millor Actor d'o Festival de Cine de Canas por *[[Bird (cinta)|Bird]]*, de Clint Eastwood.

En 1994 recibió un Premio NBR a o Millor Reparto por *[[Prêt-à-Porter (cinta)|Prêt-à-Porter]]*, de Robert Altman; y en 2006 un Premio NBR a o Millor Actor por *[[The Last King of Scotland (cinta)|The Last King of Scotland]]*, de Kevin Macdonald.

En 2006 recibió un Premio NYFCC a o Millor Actor, tamién por *[[The Last King of Scotland (cinta)|The Last King of Scotland]]*.

## Se veiga tamién
* Cintas interpretadas por Forest Whitaker.

## Vinclos externos

*  Forest Whitaker en Internet Movie Database.
Cadaqués

**Cadaqués** ye un municipio catalán situau en a comarca d'Alto Empordán y partiu chudicial de Figueras, en a provincia de Chirona. A suya población ye de 2.640 habitants (2005), en una superficie de 25,73 km² con una densidat de población de 102,60 hab/km².

## Cheografía
Cadaqués, situau a 23 metros d'altaria d'o livel d'a mar, ye o municipio mas oriental de Catalunya y d'a peninsula Iberica, en a peninsula de Cap de Creus, a cantos d'a Mar Mediterrania. As montanyas de Puig de Paní y Puig de Bufadors separan o lugar d'o resto d'a comarca d'Alto Empordán, cosa que fa que Cadaqués viva de cara ta o mar y no pas ta l'interior d'o país, d'o cual estió aislata dica zaguers d'o sieglo XIX.

## Economía
### Economía tradicional
A economía de Cadaqués yera historicament basada en l'agricultura y en a pesca. En l'agricultura, o recurso prencipal yera a vinya, estendillada dende o sieglo XVIII dica la plaga d'a filoxera a zaguers d'o sieglo XIX y primers d'o sieglo XX.

### O turismo y os pintors
Dende prencipios d'o sieglo XX escomencipió una intensa actividat turistica, vinclada a escape a os artistas, en especial a los pintors. O pintor Salvador Dalí, naixiu de l'amanada Figueras, a capital d'a comarca, se bi instaló a meyaus d'o sieglo XX, encara que la suya familia yera propietaria d'una segunda residencia en o lugar y Dalí bi convidó a destacaus intelectuals, como o suyo amigo Federico García Lorca.

Asinas, o lugar atrayó a destacaus pintors, como Eliseu Meifrèn, Albert Ràfols-Casamada, Josep Roca-Sastre, Àngel Planells (naixiu de Cadaqués), Joan Josep Tharrats, Eduard Arranz Bravo, Ramon Aguilar Moré, Marc Aleu, Jordi Curós, Rafael Bartolozzi, Shigeyoshi Koyama, Ramon Moscardó, Josep Moscardó, Francesc Todó, Maria Girona, Isabel Garriga, Josep Rovira, Antoni Pitxot u Maurice Boitel.

## Demografía

## Administración
### Reparto de concellers


Fuent: ''MUNICAT'', en a pachina web d'a ''Generalitat de Catalunya''.


### Alcaldes

## Vinclos externos

*  Pachina web municipal.
*  Información de Cadaqués en a pachina web d'a Cheneralidat de Catalunya.
*  Información de Cadaqués en a pachina web de l*'[[Institut d'Estadística de Catalunya]]*.

## Referencias
Documentos d'o Pilar

Os **Documentos d'o Pilar** son una colección de 294 textos d'o sieglo XII, cuasi en a suya totalidat particulars y referitos a Zaragoza y a suya comarca.

A parte d'os 294 documentos, bi n'ha dos que son d'o sieglo XI. Tres de toz ixos documentos son anteriors a la reconquiesta d'a ciudat, fuoron traitos por os repobladors, y adhibitos a l'archivo.

O lenguache ye latín medieval con muitos elementos romances navarro-aragoneses, estando una fuent important pa conoixer este romance en os sieglos XI-XII, cuan encara no s'escribiba. Talment o texto que tienga mes elementos romances siga o documento en o que os fillos de Don Alamán d'Atrosiello Guillén Alamán y Arnal Alamán se reparten tot o que tienen en Cornucena. Este texto, encara que con muitas palabras romances latinizatas (*Murello*, *Molinello*), escriben l'articlo definiu *lo*, *la* de contino, en contra d'o que fan en os atros textos, on s'escriben as formas latinas *illo*, *illa*.

Ye una fuent important pa conoixer a toponimia y antroponimia d'ixa epoca. Se i vei a presencia d'antroponimia altoaragonesa, navarra, occitana, mozarabe, chudieva y arabe. Intresants son antroponimos desapareixitos en aragonés como *Florença*, *Bilita* (traza d'escribir *Bellita*), *Locadia* y d'atros. Bi ha presencia de toponimos romances d'orichen mozarabe u aragonés (*Cascallo*, *[[Belchit]]*, *Orreia*), que huei gosan estar castellanizatos (*Cascajo*, *Belchite*, *Urrea*), y tamién de toponimos arabes transmesos por os que parlaban romance (*Alcoleya*), que duran dica huei castellanizatos (*Alcolea*).

## Bibliografía
* Luís Rubio: *[http://ifc.dpz.es/recursos/publicaciones/05/30/06rubio.pdf Los documentos del Pilar]*. AFA. XVI-XVII. 1965-1966.
Carmen Castán

**Carmen Castán Saura**, (Gabás -Ribagorza-, 1954) ye una escritora y mayestra d'aragonés licenciata en Filolochía Hispanica por a Universidat de Zaragoza y miembro d'o Consello d'a Fabla Aragonesa.

Ha escrito bels articlos como *Una experiencia didáctica: la enseñanza del patués para adultos. Breve recorrido por el patués escrito* (1996), *Siete cuentos benasqueses: un mundo mágico y ancestral* (1998) u *Chen que charra l'aragonés benasqués en Benás en 1997* (1998).

Escritora en prosa, ye autora d'as novelas *La descordada bida de Sinforosa Sastre* u *Cuan l'odio esbatega pe'l aire* (as dos obtenioron o Premio Arnal Cavero, y atras obras literarias curtas como *L'aigua roya*, *La uló de la eschelagra*, *El sielo ye coma la musica* (Premio Bila de Benás en 2000) u *El sueño de las tres llunas*, *La coba interior* y *El espiello*, (as tres Premio Lo Grau en 1989, 1990 y en 1997).
Albert Ràfols-Casamada

**Albert Ràfols-Casamada**, naixito de Barcelona o 2 de febrero de 1923 y muerto en ixa mesma ciudat o 17 d'aviento de 2009, estió un poeta y pintor catalán.

## Carrera artistica
Encara que prencipió estudios d'Arquitectura, los albandonó ta dedicar-se a las artes plasticas, con l'aduya d'o pai suyo, Albert Ràfols i Cullerés.

En 1954 fació viache ta instalar-se en a ciudat francesa de París, con a suya muller, a tamién pintora Maria Girona i Benet, gracias a una beca.

## Premios
En 1980 recibió o Premio Nacional d'Artes Plasticas d'o Ministerio de Cultura.

En 1983 recibió o Premio Cruz de Sant Chorche d'a Cheneralidat de Catalunya.

En 1991 recibió a Lechión d'Honor d'o Gubierno francés.

En 2003 recibió o Premio Nacional d'Artes Visuals d'a Cheneralidat de Catalunya.

## Obras
### Pintura
* 1959: *Blau profunt*
* 1960: *Aurora roja*
* 1961: *Gener 61*
* 1962: *Homenatge a Schönberg*
* 1963: *Homenatge a Salvat-Papasseit*
**Finestra a Cadaqués*
**Interior blanc*
**Blau central*
**Aurora*
**Mar gris*
**Paisatge blanc*
**La cova*

### Poesía
* 1976: *Signe d'aire*.
* 1979: *Territori de temps*.
* 1981: *Paranys i raons per atrapar instants*.
* 1982: *Episodi*.
* 1984: *Angle de llum*.
* 1985: *Sobre pintura*, en castellano.
* 1987: *Espais de veu*.
* 1989: *El color de les pedres*.
* 1994: *Hoste de dia*.
* 1994: *D'un mateix traç: fulls de dietari (1978/1982)*.
* 1994: *L'escorça dels dies: fulls de dietari (1975-1977)*.
* 2000: *Signe d'aire: obra poètica, 1939-1999*.
* 2004: *Dimensions del present (2001-2004)*.

## Vinclos externos
*  Información d'Albert Ràfols-Casamada en ''www.escriptors.cat''.
*  Textos d'Albert Ràfols-Casamada.
*  Información d'Albert Ràfols-Casamada.

## Referencias
Villalbos

**Villalbos** ye un lugar castellan-leyonés situato en o municipio de Valle de Oca (provincia de Burgos), en a comarca de Montes de Oca.

En 2007 a suya población yera de 25 habitants.

## Cheografía
O lugar ye situato a una distancia de 5 km de Villafranca Montes de Oca, a 17&nbsp;km de Belorado y a 39&nbsp;km de Burgos, a capital d'a suya provincia y partiu chudicial.

## Nombre
O suyo nombre provién d*'Abolmondar Albo*, o nombre mozarabe con que yera conoixito, seguntes bels istoriadors, Rodrigo Díaz, un conte de Castiella.

## Puestos d'intrés
### Molimentos relichiosos
*Ilesia parroquial de *"Santo Tomás Apostol"*.

Imachen:Iglesia 1986.jpg ‎|Ilesia de Villalbos (1986)
Imachen:Iglesia_de_Villalbos.jpg ‎|Ilesia de Villalbos (2008)


## Vinclos externos
* Villalbos "Tierras de Abolmondar Albo"
* Pachina web no oficial de Villalbos.
* Video de Villalbos - ''Camino del Cielo''.
* Video de Villalbos - ''Fuerza Interior''.
Cabo d'anyo (plega)

O **cabo d'anyo** ye una plega de lamins u fruitos secos que fan os ninos en Aragón o día de cabo d'anyo, a viespra de cabo d'anyo u o día de navidat seguntes os lugars.

En o Campo de Belchit chunto con a denominación *cabo d'anyo* cheneral en aragonés, s'ha conservato a denominación de *[[chinero|chanero]]* como fosilización d'o nombre d'o mes.

## Vinclos externos
* O ''cabo d'anyo'' en Belchit.
Chano (dios romano)

**Chano** (en latín *Janus*) ye, en a mitolochía romana, un dios que teneba dos caras mirando enta os dos costaus d'o suyo perfil. Chano yera o dios d'as puertas, os prencipios y as fins (u siga os cabos). Por ixo li consagroron o primer mes de l'anyo, *Ianuarius*, (que cambió ta *Janeiro* en latín bético y *Janero* en latín tarraconense, d'a on vien l'aragonés *[[chenero]]*).

Se representa por un regular como bifront, con as dos caras mirando-se enta sentius oposaus, y esto ye mes frecuent en a tradición celto-ligur que en a tradición romana. Ye un dios d'os cambios y as transicions, d'os intes en os que se traspasa l'umbral que desepara o pasau y o futuro. **A suya protección, por tanto, ye pa qui deseye cambiar l'orden d'as cosas**. L'honraban cada vegada que s'encomenzaba un prochecto nuevo, naixeba un ninón u se contrayeba matrinomio.

O suyo principal templo en o Foro Romano teneba puertas que miraban ta l'este y l'ueste, enta o prencipio y fin d'o día, y entre ellas i heba una estatua suya, con as dos caras oposadas. En totas as casas li se adrezaba una pregaria de maitín, y en tota fayena domestica se miraba a suya asistencia. Como dios d'os prencipios, lo invocaban publicament o día de cabo d'anyo, 1 de chenero (*Ianuarius*), o mes que bién d'o suyo nombre porque encomienza l'anyada nueva. Lo invocaban cuan encomenzaba una guerra, y mientres durase as puertas d'o suyo templo heban d'estar siempre ubiertas. Cuan Roma yera en paz, as puertas heban d'estar zarradas. Chano no tien equivalent en a mitolochía griega.

Igual como Prometeu, Chano ye una clase d'heroe civilizador, pus li s'atribuyen cosas importants como a invención d'os diners, as leis y l'agricultura. Seguntes os romanos este dios aseguraba buenas fins.

Entre os apelativos que recibió en destacan dos:
* Janus *patulsius*, yera como heba d'invocar qui pasaba por una puerta que i heba debant d'una d'as caras d'o dios.
* Janus *clusivius*), yera como heban d'invocar a l'atra cara.

## Etimolochía
A etimolochía d'este dios se relaciona con a etimolochía de *[[Diana (diosa romana)|Diana]]* y d'a diosa proto-indoeuropea *Ana*. Os cristianos preboron de cristianizar part d'os elementos d'este dios como *[[Sant Chuan Baptista|Sant Chuan]]*, pero o suyo recuerdo permaneixió en o folklore como a representación de l'anyo que remata como un aguelo y l'anyo que encomienza como un choven.

## O dios Chano en fuents aragonesas
Como cuasi toz os dioses romanos chano ye nombrau con o suyo nombre en latín orichinal y con a desinencia de nominativo.

En a traducción aragonesa de "Breviarium ab Urbe condita" lo nombra ya a lo principio:

En o "Libro d'el Trasoro" dicen en o capítol 34:
Samain

O **Samain** como dicen en gaelico a l'1 de noviembre, ye en a tradición celta o suyo día de cabo d'anyo, y tamién o día cuan termina o verano y encomienza o hibierno.

Yera una d'as cuatre fiestas principals d'a suya anyata relichiosa y simbolicament yera cuan os muertos podeban comunicar-sen con os vivos.

Dende o mandato d'o papa Gregorio III o catolicismo cristianizó esta fiesta sagrata d'o druidismo como *[[día de toz os santos]]*, estendillando a celebración d'esta fiesta ta países que nunca no estioron celtas.

En o folklore d'as rechions chermanas con substrato celta ha sobrevivito como a *[[Nueit de Walpurchis]]* y en zonas anglosaxonas con influencia celta como a *[[Nueit de Halloween]]*, que a globalización de signo americano-anglosaxón ha feito popular en tot o mundo.
Sant Fertús

**San Fertús** puet referir-se a:

* Sant Fertús de Braga, santo visigodo tamién conoixito como Sant Fertús d'o Bierzo.
* Sant Fertús, lugar d'o municipio de Boltanya (Sobrarbe).
* Ilesia de Sant Fertús de Barós (Chacetania).
* Ermita de Sant Fertús d'Ayera (Plana de Uesca).
* Ermita de Sant Fertús de Biarche (Biarche, Semontano de Balbastro).
* Ermita de Sant Fertús de Graus (Ribagorza).
Sant Bertolomeu

**Bertolomeu** u **Bertolomé** estió uno d'os Apóstols de Chesús. O suyo nombre (en griego Βαρθολομαίος) procede d'o patronimico arameu *bar-Tôlmay*, "fillo de Tôlmai" u "fillo de Ptolomeu". Ye mencionato en os tres evanchelios sinopticos, siempre en companyía de Felipe (Mt 10:3; Mc 3:18; Lc 6:14). En l'Evanchelio de Chuan, on no aparix con o nombre de Bertolomeu, lo han identificato con Natanael, que tamién ye relacionato siempre con Felipe.

Seguntes l'Evanchelio de Chuan, Natanael estió uno d'os diciplos a los que Chesús s'aparixió en a Mar de Tiberiades dimpués d'a suya resurreción (Chn 21:2). Seguntes os Feitos d'os Apostols, estió tamién testigo de l'ascensión de Chesús (Fe 1:13).

Seguntes una tradición replegata por Eusebio de Cesaria, Bartolomeu se'n fue ta la India a pedricar l'evanchelio, on deixó una copia de l'Evanchelio de Mateu en arameu. A tradición armenia li atribuye tamién a predicación d'o cristianismo en a tradición d'este antigo pueblo, chunto a Sant Chudas Tadeu. Os dos son consideratos santos patrons d'a Ilesia Apostolica Armenia.

## Sant Bertolomeu en fuents aragonesas
Lo mencionan en o "Libro d'el Trasoro" y dicen:

Tamién lo mencionan en a "Cronica d'Espanya" de García de Eugui:

## Lugars d'Aragón on celebran Sant Bertolomeu
Göran Persson

**Hans Göran Persson** () , naixito de Vingåker (Södermanland) o 20 de chinero de 1949, ye un politico sueco, que estió o primer ministro de Suecia dende o 22 de marzo de 1996 dica o 6 d'octubre de 2006. Ye militant d'o Partiu Socialdemocrata de Suecia, amás de miembro de l'Asociación Sueca de Cristianos Socialdemocratas, por as suyas conviccions relichiosas.

Estió amás ministro d'Amostranza (1989-1991) y ministro de Finanzas (1994-1996).

## Carrera politica

Naixito d'una familia de clase obrera, estudió Ciencias Socials en a Universidat d'Örebro.

Estió militant d'a chovenalla d'o Partiu Socialdemocrata de Suecia y consellero en Katrineholm, antis d'estar en 1979 deputato en o *[[Riksdag]]* (o Parlamento de Suecia).

Entre 1989-1991 estió ministro d'Amostranza en o Gubierno d'o primer ministro Ingvar Carlsson; entre 1994-1996 estió ministro de Finanzas en atro Gubierno de Carlsson. Destacó por as suyas mesuras economicas, que permetioron a dentrada de Suecia en a Unión Europea.

Esleito president d'o suyo partiu ta succeder a Mona Sahlin en 1996, completó o mandato gubernamental, ta obtener a victoria en as eleccions chenerals de 2002. Sindembargo, fue redotado en as eleccions de 2006 por os conservadors de Fredrik Reinfeldt. Albandonó o cargo de president d'o partiu, succedito por Mona Sahlin en o Congreso d'o suyo partiu en Estocolmo o 17-18 de marzo de 2007.





## Vinclos externos
Fredrik Reinfeldt

**John Fredrik Reinfeldt** () , naixito d'Österhaninge (Haninge, condau d'Estocolmo) o 4 d'agosto de 1965, ye un politico sueco, que estió lo primer ministro de Suecia dende o 6 d'octubre de 2006 dica lo 3 d'octubre de 2014. Ye militant d'o Partiu Moderau (o *[[Moderata Samlingspartiet]]* en sueco).

## Carrera politica
Estudió en a Universidat d'Estocolmo, a on destacó como líder d'os estudiants, en o grupo *Borgerliga Studenter – Opposition '68*.

Fredrik Reinfeldt prencipió a suya carrera politica como militant d'a Liga Chovenil Moderada, a Chovenalla d'o Partiu Moderau, en 1983, y dende 1992 dica 1995 estió o líder d'ixa formación politica chovenil.

En 1988 fue esleito alcalde de Täby.

Dende 1991 ye deputado en o Parlamento de Suecia (o *[[Riksdag]]*), y en 1994 estió ministro en o Gubierno de coalición de Carl Bildt, encara que yera critico con a suya tactica politica.

O 25 d'octubre de 2003 se convertió en o líder d'o Partiu Moderau. O 17 de setiembre de 2006, en as eleccions chenerals, o Partiu Socialdemocrata de Suecia perdió a suya mayoría absoluta, y Reinfeldt, que heba amillorato os resultatos d'o partiu con un programa electoral mas centrista, formó coalición de gubierno con o Partiu d'o Centro, a clamata Alianza por Suecia. O 5 d'octubre fue esleito primer ministro de Suecia en o *[[Riksdag)]]* con 175 votos a favor y 169 en contra.





## Vinclos externos
Grau

**Grau**, que d'orichen significaba cubilar u bella vegada hespital u mesón en un puesto de paso habitual en una sierra u montanya, puet estar:
***[[Grau (cheografía)|Grau]]**, paso chico entre montanyas.
***[[Grau (costa)|Grau]]**, puesto en una zona costera a on que se puede embarcar.
***[[Gran (unidat)|Grau]]**, nombre de ciertas unidatz.
***[[Lo Grau]]** municipio de lo Semontano de Balbastro.
***[[Lo Grau de Valencia]]** barrio de Valencia on yera lo puerto.
***[[Graus]]** municipio de la Ribagorza Baixa.
***[[Grau (Asturias)|Grau]]** municipio d'Asturias.
Laqui

**Laqui** (*Laqui* en occitán, *Lacquy* en francés) ye una comuna francesa y occitana, en o departamento de Landas, districto de Lo Mont, cantón d'Ador-Armanhac y rechión de Nueva Aquitania. Fació parte d'a rechión historica de Gascunya.

A suya superficie ye de 19,28 km², con una población de 221 habitants (1999) y una densidat de población de 11,46 hab/km².

## Demografía

## Administración
### Alcaldes

## Referencias
Nieda

Una **nieda** u **borguil** ye una acumulación intencionada de feno u menos a sobén palla a'l redol d'un trallo vertical, que se conoix como niedil.

As niedas son una forma tradicional d'almagacenar o feno a'l raso, disposando-lo de forma que tienda a evacuar l'augua d'a plevia y a nieu como si estás un tellau, o que dificulta que s'acalamone (se pudra) y achuda a prolargar-le a conservación.

Se montan ta almagacenar os excedents de feno que no troban puesto ta concaber-los en os hierbers ni en os pallers, a on que la hierba tiene millor conservación, u ta almagacenar-la en puestos fuera de poblau a on que no se disposa d'ixe tipo de construccions, por eixemplo por proximidat a'l puesto a on se tiene o ganau. En l'actualidat y gracias a la mecanización de diferents procesos en l'agricultura, como a siega (incluindo a d'o feno), as niedas son cada vegada menos frecuents, pus resulta mas fácil almagacenar a hierba en pacas que se fan mecanicament, muit a sobén con a mesma maquina segadera.

## Etimolochía

A etimolochía d'a parola nieda ye muit discutida. D'alcuerdo con bels autors, podría venir d'o latín 

## Referencias

## Vinclos externos
Labrit

**Labrit** (*Labrit* en occitán, *Labrit* en francés) ye una comuna francesa y occitana, en o departamento de Landas, districto de Lo Mont, cantón d'Alta Landa-Armanhac (en ye a suya capital) y rechión de Nueva Aquitania. Fació parte d'a rechión historica de Gascunya.

## Historia
Labrit estió o centro d'a sinyoría de Labrit, feudo d'a on ye orichinaria a casa de Labrit, reis de Navarra con Henrique II, y por linia materna su nieto o rei de Francia Henrique IV.

## Demografía

## Administración
### Alcaldes

## Molimentos
*Castiello de Labrit (restas) d'o sieglo XI.

## Referencias

## Vinclos externos

* : Labrit en a pachina web de l'''Institut Géographique National''.
Verdat

A **verdat** (d'o latín *verĭtas*) ye un concepto propio d'a filosofía que sirve ta avaluar feitos u chuicios en termins de verdadero u falso. S'aplica sobretot a las ideyas y proposicions y no a atras expresions lingüisticas u comportamientos. La Verdat s'oposa a la mentira.

## Conceptos de verdat
O concepto de verdat varía seguntes a epoca u escuela teorica. Se pueden distinguir sobre tot os siguients:

* Verdat como correspondencia: ye verdat o que decimos u pensamos cuan se corresponde con o que pasa u se puet percibir en a realidat. Cal tener como prueba de refutación un mundo exterior, partindo d'a hipotesi de que iste mundo se puet conoixer, feito que muitos negan (como los que predican o escepticismo).
* Verdat como coderencia: ye verdat aquella afirmación que ye coderent con atras aceptatas por una comunidat determinata. Ye un concepto que proviene de l'utilitarismo y s'emplega muito en lochica y en a Ciencia en cheneral, a on que se fa servir en o sentito siguient: aceptamos que cualsiquier cosa ye verdat si se puet contrimostrar empiricament u si no se puet refutar de momento (falsación).
* Verdat subchectiva: ye verdat o que bellún considera como verdadero, ye relacionato con as creyencias personals, con a experencia d'o mundo. Replega diferents graus de relativismo.
* A relichión usa la expresión "verdat absoluta" como sinonimo de Dios u de revelación.
* Verdat pragmatica: ya que ye imposible lograr una verdat sin de dandalos, s'acepta como cierto lo que ye útil ta la vida cutiana u ta fer abanzar a cuestión d'estudio particular.

## Se veiga tamién
* Mentira.

## Referencias

## Vinclos externos
Vori

O **vori** ye o material blanco y duro que forma os catirons grans d'animals como os alifants, morsas y hipopotamos...

En o caso d'os alifants y hipopotamos ixos dients no corresponden a dients canins, son incisivos bien desembolicatos.

Antes de l'aparición d'o plastico ye un material muito usato pa fabricar teclas de piano, bolas de billar, botons y articlos de choyería.

A suya tonalidat se torna en mes amarillenca con o paso d'as anyatas. O peso especifico absoluto d'o vori ye entre 1,75 y 1,90&nbsp;kg.

O vori se fa servir pa adorno de muebles y en a construcción d'asaber-lo d'obchectos tals como cepillos, peines, pomos de bastón u caixas.

Bi ha restriccions a la exportación y importación de vori por a mortalera d'aminals que producen este material, pero tamién bi n'ha un comercio ilicito.

En l'antiguedat os echipcios, os griegos, os hebreus feban servir vori como adorno en a decoración de salas, mueblos y templos. Salomón teneba un trono de vori incrustato en oro. En Grecia bi heba muitas estatuas de vori, como por eixemplo as estatuas chigants d'Atena en o Partenón y de Zeus, que mediban 12 y 19 metros d'altaria respectivament. En estas esculturas meteban vori pa representar ixas partes d'o cuerpo que no cubriban os vestitos. Os romanos tamién emplegoron esta materia prima. L'arte bizantín fació muito uso d'o vori, por eixemplo os baixorrelieves de vori en as puertas d'a Ilesia de Santa Sofía en Costantinoble.
Karl von Blaas

**Karl von Blaas**, naixito de Nauders (Tirol) o 28 d'abril de 1815 y muerto en Viena o 19 de marzo de 1894, estió un pintor austriaco. Ye amás o pai d'os pintors Julius (1845 - 1923) y Eugen von Blaas (1843 - 1931).

## Carrera pictografica
Naixito d'un chicot lugar en o Tirol, Karl von Blaas estudió en l'Academia d'Artes Polidas de Venecia, en Italia, y en 1837 recibió o *Premio Roman* d'ista institución.

En 1850 obtenió o cargo de profesor en l'Academia de Viena, en Austria.

En 1855 recibió un premio en a Exposición Universal de 1855 en París por o suyo cuadro *Carlos Magno vesitando una escuela de ninos*, y en ixa misma calendata aceptó un cargo de profesor en l'Academia d'Artes Polidas de Venecia, a on heba estudiau.

Estió en Roma, a on recibió as influencias d'o *[[nazarenismo]]*, y se dedicó a pintar obras de tematica relichiosa.

En 1866 tornó a Viena, y escribió una biografía d'os suyos fillos Julius y Eugen.

## Obra (selección)
**Viache de Chacob ta o disierto*, Museu de Venecia.
**Vesitación*, Museu d'Innsbruck.
**Carlos Magno vesitando una escuela de ninos*, Museu de Venecia.
**Tulia pasando dencima d'o cuerpo d'o suyo pai* (1832).
**A Violación d'as mullers venecianas en o sieglo VI* (1858), Museu d'Innsbruck.
**Ekkehard trescruzando, con a duquesa de Suabia, a frontera d'o monesterio*.
**Socrates y Alcibiades ([[1836]]).
**O prencipe Euchenio trescruzando Bosnia en 1697*.
**Ulises y as sirenas* ([[1872]]).
**Retrato de Marie von Ebner-Eschenbach*.
**O Seche de Viena por os turcos en 1683*.
**Captura d'Andreas Hofer en 1809*.

<gallery>
Imachen:Blaas – Marie von Ebner-Eschenbach.jpg|Retrato de Marie von Ebner-Eschenbach
Imachen:Karl von Blaas Charlemagne.jpg|Carlos Magno vesitando una escuela de ninos
Imachen:Karl von Blaas le siège de Vienne.jpg|O Seche de Viena por os turcos en 1683
Imachen:Karl von Blaas capture d'Andreas Hofers.jpg|Captura d'Andreas Hofer en 1809
</gallery>

== Vinclos externos ==

*[http://www.artnet.com/artist/659651/carl-von-blaas.html Karl von Blaas en a web *Artnet.com''].
Lo Grau de Valencia

**Lo Grau de Valencia** (conoixito en Valencia simplament como **el Grau**) yeran uns poblatos arredol de lo puerto de Valencia, que huei s'han adhibito a la ciutat a causa de lo suyo creiximiento. Actualment tamién se conoixen oficialment como **[[Poblats Marítims de València|Poblats Marítims]]**, districto formato por los barrios de lo Grau, lo Cabanyal-Canyamelar, la Malva-rosa, Beteró y Natzaret.

Sin duda ye lo barrio de lo Cabanyal lo mes conoixito y apreciato por lo suyo urbanismo ortogonal fruito de lo enanto de la linia de costa y la construción de nuevas filas de cabanas a piet de playa. Actualment la suya integridat ye amenazata por lo prochecto de prolongación de l'avenita de Blasco Ibáñez.

## Toponimia
"Grau" significa "puesto de la costa a on se puet desembarcar", y puet coincidir con la desembocadura d'un río. Lo primer nuclio fue fundato en lo sieglo XIII por Chaime I como **Vilanova del Grau** porque i viviban los pescataires y bels comerciants. Lo resto amaneixioron en lo sieglo XIX como poblatos de pescataires. En 1837 se convertió en municipio independient dica 1897 con lo nombre de **Poble Nou del Mar** (u **de la Mar**), en que fue adhibito a Valencia.

Ye mencionato en un fragmento en castellano d'una versión de las Cronicas de los Chueces de Teruel:

## Patrimonio
* Ilesia de Santa María d'o Mar (*Església de Santa Maria del Mar*): devantada con motiu d'o establimiento d'o lugar de *Vila Nova del Grau*, y estió alienata posteriorment. En ista ilesia venera-se a imachen d'o Santísmo Cristo de Lo Grau que, seguntes a tradición, arribó flotando en una escalera.
* Reyals Ataranazas (*Reials Drassanes*): estioron devantadas en o sieglo XIV y enamplatas posteriorment.

## Vinclos externs

* Pachina web de València
* Plano de Lo grau en a páchina web municipal de Valencia.
Sufixo -mento

O **sufixo -mento** ye un sufixo culto dreitament derivau d'o sufixo latín *-MENTUM*, que se fa servir pa creyar substantivos deverbativos indicadors d'instrumento, resultau u nombre d'una acción. O plural neutro d'este sufixo latín ye *-MENTA* y s'ha convertiu en un atro sufixo que indica colectividat.

O sufixo latín *-MENTUM* ha evolucionau ta o sufixo *[[sufixo -miento|-miento]]* por via patrimonial. A terminación *-mento* se troba muito en cultismos presos de palabras latinas con o sufixo *-MENTUM*, pero en a suya aparición en navarro-aragonés bi ha tamién una influencia galorromanica, en especial occitana u catalana.

## Documentación medieval
S'ha afirmau que a suya presencia en romanz navarro en parolas como *mandamento* se debe a una influencia occitana u catalana. En aragonés medieval se presenta a sobén con apocope: *viello testament*, *estrument*, *insturment*, *augment*, *firmament*, etcetera. Beluns d'estos casos son traduccions dende o francés antigo.

## Documentación en aragonés benasques
En aragonés benasqués se presenta con apocope, representando una variant d'o sufixo patrimonial -miento y no representa un cultismo: *aborriment*, *pensament*, *encomenzament*, *acabament*, etcetera.

## Documentación en atras parlas alto-aragonesas
**[[Molimento]]*, probablement plegau a traviés d'as luengas galorromanicas, a on a *u* latina cambia ta *ü*.

## Referencias

## Bibliografía
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Editorial Gredos, S.A., 2002. ISBN 8424923391, 9788424923396.
* A. Ballarín: *[[Diccionario del Benasqués]]*, Zaragoza, 2ª ed (1978).
* J.A. Saura: *[[Elementos de fonética y morfosintaxis benasquesas]]*, Zaragoza, Gara d'Edizions-Institución Fernando el Católico (2003).
Feno

O **feno** (d'o latín 

## Referencias

## Se veiga tamién
*Palla.
*Hierbero.
*Roscadero.
*Banasto.

## Vinclos externos
Al-Challiq

**Al-Challiq** (en arabe *[[río Galligo|Galligo]]*) ye o nombre d'o districto rural andalusí situato en l'actual Alto Galligo, entre as localidaz de Nocito y Gavín.

## Referencias
* Historia de l'Alto Galligo.

## Bibliografía
**Colección RutasCAI por Aragón Num. 36 Alto Gállego. Prames. José Luís Acín, Miguel Ángel Acín y Fernando Lampre.*
Picanya

**Picanya** ye un municipio de la provincia de Valencia, situato en la comarca de lo Huerta Ueste. La suya población ye de 10.543  habitants (2007), en una superficie de 7,1&nbsp;km² con una densidat de población de 1.484,93  hab/km².

## Demografía
Heinrich Daniel Ruhmkorff

**Heinrich Daniel Ruhmkorff** (u **Rühmkorff**), naixito de Hannover, en l'electorato de Hannover (hue Baixa Saxonia) o 15 de chinero de 1803 y muerto en París (Francia) o 20 d'aviento de 1877, estió un incheniero y fisico alemán.

Heinrich Daniel Ruhmkorff estió l'inventor d'a bobina de Ruhmkorff (u bobina de Rühmkorff), una bobina d'inducción que produce una chispa de dica 30 cm de longaria. Encara que ista bobina inicialment yera prensata ta o suyo uso en a Medicina, fue emplegata como chenerador de corriente d'alta tensión por fisicos como Gustav Kirchhoff u Heinrich Rudolf Hertz ta as suyas experencias en as ondas hertzianas, y tamién por Édouard Branly ta descubrir os radioconductors emplegatos dimpués por Oliver Lodge ta bels aparatos que fació servir Guglielmo Marconi ta os suyos experimentos con a radioelectricidat.

Encara que naixito d'Alemanya, a on aprendió mecanica, treballó en o Reino Uniu con Joseph Bramah, l'inventor d'a prensa hidraulica, antis d'instalar-se en París ta treballar en o campo d'a optica.

En 1855 inauguró a suya tienda en París ta la venta d'aparatos electricos d'alta calidat. En a suya empresa milloró as bobinas, en colaboración con Antoine Masson u Hippolyte Fizeau.

## Se veiga tamién
* Bobina de Ruhmkorff (u bobina de Rühmkorff).

## Vinclos externos

* Biografías: 1 2 3 4 .5
* A bobina de Ruhmkorff : 1  2.
*  ''The Cathode Ray Tube site''.
Sufixo -menta

O **sufixo -menta** ye una fosilización d'o plural neutro d'o sufixo latín *-MENTUM*, que por vía patrimonial da en aragonés o sufixo *-miento*. Por o suyo orichen como plural significa "conchunto de". Ista terminación s'aplica por un regular nomás que a cosas y no pas a personas u animals como pasa con atras terminacions que exprisan colectividat, como -amen y -umen.

Eixemplos:

**Chilamenta*, estato que muita chent chila.
**Ferramenta*, o conchunto de "ferramientas".
**Grenyamenta*, pelambrera 
**Uesamenta*, o conchunto de uesos.
**Trucamenta*, o conchunto de trucos.
**Cerramenta*, melena.

## Referencias

## Bibliografía
* F. Blas Gabarda.  *Os sufixos -amen, -umen y -menta en chistabín ta expresión de coleutibidá*. II Trobada d'Estudios y Rechiras arredol de l'aragonés. Instituto de Estudios Altoaragoneses. Uesca, 1999.
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Editorial Gredos, S.A., 2002. ISBN 8424923391, 9788424923396.
* A. Ballarín: *[[Diccionario del Benasqués]]*, Zaragoza, 2ª ed (1978).
* J.A. Saura: *[[Elementos de fonética y morfosintaxis benasquesas]]*, Zaragoza, Gara d'Edizions-Institución Fernando el Católico (2003).
Sufixo -miento

O **sufixo -miento** ye un sufixo que se fa servir en aragonés en a nominalización pa indicar o nombre u o resultau d'una acción. Ye a evolución d'o sufixo latín *[[sufixo -mento|-MENTUM]]* por vía patrimonial.

Eixemplos:
**Abundamiento*.
**Acabamiento*.
**Acorrimiento*.
**[[Reunión|Achuntamiento]]* ("reunión").
**[[Achustamiento]]*.
**[[Adelantamiento (cargo)|Adelantamiento]]* ("dignidat d'adelantato").
**Afincamiento*.
**Alongamiento*.
**Aparellamiento*.
**Apercebimiento*.
**Aplegamiento*.
**Atorgamiento*.
**[[Aunamiento]]*.
**Avisamiento*.
**[[Bastamiento]]*.
**Casamiento*.
**Claramiento*.
**Comandamiento*.
**Combatimiento*.
**Comenzamiento*.
**Conoiximiento*.
**Consintimiento*.
**Crebantamiento*.
**Cumplimiento*/*complimiento*.
**[[Churamiento]]*.
**Defendemiento*.
**Departemiento*/*departimiento*.
**Desconfimiento*.
**Desfallimiento*.
**Destruimiento*.
**Detenemiento*/*Detenimiento*.
**Emparamiento*.
**Entendimiento*.
**Enterramiento*.
**Esmagamiento*.
**Establimiento*.
**Estamiento*.
**Exalzamiento*.
**Examplamiento*.
**Fallimiento*.
**[[Fornimiento]]*. ("suministro", d'uso medieval, deriva d'o verbo *fornir*).
**[[Fundimiento]]*.  
**Guardamiento*.
**[[Guarnimiento]]*.
**Levantamiento*.
**Libramiento*.
**[[Mandamiento]]*.
**[[Mantenemiento]]*.
**[[Menguamiento]]*.
**Merecimiento*.
**Milloramiento*.
**[[Movimiento]]*.
**[[Mudamiento]]*.
**[[Ordenamiento]]*.
**Pasamiento*.
**[[Paximiento]]*. }}
**[[Penadimiento]]*.
**Perdemiento*.
**Pensamiento*.
**[[Percebimiento]]*.
**[[Perseguimiento]]*.
**Prometimiento*.
**[[Proveimiento]]*.
**Puramiento*.
**Puyamiento*.
**Queremiento*/*Querimiento*.
**[[Narración|Recontamiento]]*.
**Rechimiento*.
**[[Recontamiento]]*.
**[[Recullimiento]]*.
**[[Reflexamiento]]*.
**[[Refrescamiento]]*.
**Renunciamiento*.
**[[Restrenyimiento]]*.
**[[Sagramiento]]*.
**Seguramiento*.
**[[Percepción|Sentimiento]]*
**Socorremiento*.
**Sosegamiento*.
**Tractamiento*.
**[[Tremolamiento]]*.
**[[Vedamiento]]*.
**[[Vencimiento]]*.
**[[Xarmiento]]*.

Por a suya función a vegatas ha competito con o sufixo culto sufixo -ción: *destruimiento* chunto con *destrucción* en aragonés medieval, *vinclamiento* en o "Fuero de Tudela".

En aragonés benasqués se presenta con apocope y sin diftongar: *aborriment*, *pensament*, *encomenzament*, *acabament*, etcetera.

## Referencias

## Bibliografía
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Editorial Gredos, S.A., 2002. ISBN 8424923391, 9788424923396.
* A. Ballarín: *[[Diccionario del Benasqués]]*, Zaragoza, 2ª ed (1978).
* J.A. Saura: *[[Elementos de fonética y morfosintaxis benasquesas]]*, Zaragoza, Gara d'Edizions-Institución Fernando el Católico (2003).
Lorenzo Normante y Carcaviella

**Lorenzo Normante y Carcaviella** estió un economista aragonés, naixiu de Berdún o 9 d'agosto de 1759 y muerto en Madrit en 1813. Estió catedratico de Economía Civil y Comercio en a Real Sociedad Económica Aragonesa de Amigos del País, a primera catedra d'economía politica que se creyó en Espanya.

Estudió en a Universidat de Uesca, an que obtenió o títol de Bachiller en Cánons (Dreito canonico) y en a Universidat de Zaragoza, an que obtenió o Bachiller en Leis y o doctorau en Cánons. Estió miembro d'a Real Sociedad Económica Aragonesa de Amigos del País dende febrero de 1781, estando o suyo secretario segundo.

En 1784, a Real Sociedad Económica de Amigos del País creyó a *catedra d'economía civil y comercio*, publica, libre y gratuita, fendo se'n cargo como catedratico Lorenzo Normante. Normante atacaba o inmobilismo economico d'a nobleza feudal aragonesa y os biens en mans muertas y por ixo fue atacau por os sectors mas reaccionarios.
 
En noviembre de 1786, mosén Diego José de Cádiz, flaire capuchín y pedricador reaccionario, miró de desacreditar a la Sociedat Economica, y denunció debant d'a Inquisición belunas d'as amostranzas de Normante, consideradas hereticas. Seguntes él, Lorenzo Normante esfendeba o luxo y a usura y cuestionaba bels aspectos d'a Ilesia, como a dentrada en relichión d'os menors de vint y cuatre anyos u o celibato relichioso. Gracias a o refirme d'o conde de Floridablanca, Campomanes u Félix de O'Neille, consiguió esfer ixas calumnias.

En 1801 marchó ta Madrit ta ocupar una plaza d'oficial en a Secretaría d'Estato. No se conoix a calendata d'a suya muerte.

Ye autor de bels libros sobre Economía, en os que replegó ideyas d'atros autors: *Discurso sobre la utilidad de los conocimientos económico-políticos* (1784), *Proposiciones de economía civil y comercio* (1785) y *Espíritu del señor Melón* (1786).

## Referencias
Heinrich Rudolf Hertz

**Heinrich Rudolf Hertz**, naixito d'Hamburgo o 22 de febrero de 1857 y muerto en Bonn l'1 de chinero de 1894, estió un incheniero y fisico alemán.

## Primeras anyadas
Heinrich Rudolf Hertz yera fillo de Gustav Ferdinand Hertz, avogau, y de Anna Elisabeth Pfefferkorn-Hertz. Dende 1863 dica 1872 estudió con o Dr. Richard Lange, y dende 1876 estudió en l'Instituto Tecnolochico de Dresde.

Dimpués de prestar o suyo servicio militar en Berlín en 1877, estudió en a Universidat de Múnich y en a Universidat de Berlín, a on estió alumno de Gustav Kirchhoff y de Hermann von Helmholtz.

## O suyo treballo cientifico
Obtenió o suyo doctorato por a Universidat de Berlín en 1880. A suya tesi doctoral, tetulada *Über die Induction in rotirenden Kugeln* (*Sobre a inducción en esferas rotatorias*) la dirichió Hermann von Helmholtz.  Dimpués d'o suyo doctorato, Hertz estió asistent en l'Instituto de Fisica de Berlín y continó treballando con Helmholtz dica 1883, cuan fue nombrau profesor de fisica teorica en a Universidat de Kiel, a on que fació investigacions sobre l'electromagnetismo.

En 1884 contrimostró as ecuacions de James Maxwell, seguntes as cuals a luz ye una onda eletromagnetica. Ye a suya mas important aportación a la Fisica.

En 1885 se tresladó ta a Karlsruhe, como profesor d'a *[[Technische Hochschule de Karlsruhe]]*. Astí desembolicó de pleno as suyas investigacions y descubrió as ondas eletromagneticas. Con aduya d'un oscilador (l*'oscilador de Hertz*) contrimostró a existencia d'atras ondas eletromagneticas, que no son visibles. Contrimostró tamién que istas ondas pueden ser difractatas, refractatas y polarizatas, igual que a luz.

O 13 de noviembre de 1886 fació o primer enlace por ondas hertzianas (clamatas asinas en a suya honor) entre un emisor y un receptor.

Tamién descubrió l'efecto fotoelectrico (que Albert Einstein explicó mas entadebant) cuan paró cuenta de cómo a carga electrica d'un obchecto cargau yera de millor perder cuan s'iluminaba l'obchecto con luz ultravioleta.

En 1889 estió profesor en Bonn.

En 1890 recibió a Medalla Rumford d'a *[[Royal Society]]* de Londres.

Morió de septicemia en Bonn (Alemanya), o cabo d'anyo de 1894, con 36 anyos.

O sobrino suyo Gustav Ludwig Hertz ganó o premio Nobel, y o fillo d'él, Carl Hellmuth Hertz, inventó a ultrasonografía médica u ecografía.

O suyo nombre tamién ye present en a suya honor en o hertz como unidat de frecuencia.





## Referencias
Torrillas (Valencia)

:*Iste articlo tracta sobre *'Torrillas** en [[provincia de Valencia|Valencia]]. Ta altros emplegos d'o toponimo **torrillas** se veiga **Torrillas (desambigación)**.''


**Torrillas*' ye una [[alcareya]] medieval de lo termin de [[Murviedro]] ([[Provincia de Valencia|Valencia]]).

== Toponimia ==
O toponimo *Torrillas* u *Turrillas* ye recurrent en l'este de la [[Peninsula Iberica]] en zonas on s'ha charrato [[idioma mozarabe|mozarabe]] u [[navarro-aragonés]]. Ye remontable a lo latín *TURRICULA*.

Ye mencionato en lo *Repartiment*:


Pero no ye de descartar que tienga relación con lo hidronimo *Turulis* u *Turulias* de [[Claudio Ptolomeu]], identificato cuasi siempre con lo [[río Guadalaviar]] y que mencionan en lo *diccionario geográfico-histórico de la España antigua'' como identificato con lo Millars:
Sully Prudhomme

**René Armand François Prudhomme**, conoixito como **Sully Prudhomme**, naixito de París o 16 de marzo de 1839 y muerto en Châtenay-Malabry (Altos d'o Sena) o 6 de setiembre de 1907, estió un poeta francés, o primer premiato con o Premio Nobel de Literatura en 1901.

Estió miembro de l'Academia Francesa, en a cadiera 24, dende 1881 dica a suya muerte.

## Primeras anyadas
Fillo d'un comerciant, Prudhomme estudió en o *Lycée Bonaparte* (hue *Lycée Condorcet*) de París, encara que bel problema en os uellos li fació albandonar os suyos estudios. Heba estudiato Incheniería, encara que luego cambió ta Filosofía.

Treballó d'obrero en Le Creusot en as fabricas Schneider, antis de treballar en un notario.

## A consagración
O suyo primer libro de poemas, *Stances et Poèmes*, li cuaca a l'escritor Charles Augustin Sainte-Beuve, y ixo ye l'inicio d'a suya carrera como poeta.

En 1881 fue esleito miembro de l'Academia Francesa, encara que dende 1888 tornó ta a suya obra filosofica. Cuan en Francia esclató o escandalo d'o *[[caso Dreyfus]]*, Sully Prudhomme estió uno d'os primers y d'os mas fervients *dreyfusards*, que yera o nombre que recibiban os partidarios d'a rehabilitación d'Alfred Dreyfus.

O 10 d'aviento de 1901 recibió o Premio Nobel de Literatura en 1901, o primero concedito. Con o importe d'o premio, creyó un Premio literario.

Dende a Guerra Franco-prusiana de 1870, tenió problemas de salut, y en as suyas zagueras anyadas viviba retirato en Châtenay-Malabry (Altos de Sena) treballando en a suya obra filosofica. I morió, o 6 de setiembre de 1907.

## Obras

### Poesía
* 1865: *Stances et Poèmes*.
* 1866: *Les Épreuves*.
* 1869: *Les Solitudes*.
* 1872: *Les Destins*.
* 1874: *La France*.
* 1875: *Les Vaines tendresses*.
* 1876: *Le Zénith*, poema.
* 1878: *La Justice* Texto en linia.
* 1865-1888: *Poésie*.
* 1886: *Le Prisme, poésies diverses*.
* 1888: *Le Bonheur*.
* 1908: *Épaves*.

### Filosofía
* *La Vraie Religion selon [[Blaise Pascal|Pascal]]: recherche de l'ordonnance purement logique de ses Pensées relatives à la religion: suivie d'une analyse du Discours sud les passions de l'amour*, Paris, F. Alcan, Bibliothèque de philosophie contemporaine, 1905 Texto en linia.

### Articlos
* «Sur l'origine de la vie terrestre» en *Revue de Métaphysique et de Morale*, t. 1, 1893, p.&nbsp;324-345

## Vinclos externos
*  Pachina de l'Instituto Nobel, Premio Nobel de Literatura de 1901.
*  Pachina de l'''Académie Française'', Sully Prudhomme.
*  Poesies.net: Sully Prudhomme.
* Poèmes: http://www.poesies.net/prudhome.html i http://www.poesies.net/poeme0.html
* Les Vaines Tendresses HTML, PDF in libro veritas
Châtenay-Malabry

**Châtenay-Malabry** ye una comuna francesa en o departamento d'Altos d'o Sena, districto d'Antony, cantons de Châtenay-Malabry (en ye a suya capital) y rechión d'Isla de Francia.

A suya población ye de 30.621 habitants (1999) en una superficie de 6,38 km², con una densidat de población de 4.799,53 hab/km².

## Demografía

## Administración
### Alcaldes

## Localidaz achirmanatas
*1967:  Bergneustadt (Alemanya).
*1986:  Landsmeer (Países Baixos).
*2001:  Wellington (Anglaterra, Reino Uniu).
*2006:  Kos (Grecia).

## Vinclos externos
*  Pachina oficial municipal.
*  Pachina oficial d'a casa de a on vivió François-René de Chateaubriand en Châtenay-Malabry.